CELEX: 32014R0059
Language: sl
Date: 2014-01-23 00:00:00
Title: Uredba Komisije (EU) št. 59/2014 z dne 23. januarja 2014 o spremembi Priloge II k Uredbi (ES) št. 1333/2008 Evropskega parlamenta in Sveta v zvezi z uporabo žveplovega dioksida in sulfitov (E 220–228) v aromatiziranih proizvodih na osnovi vina  Besedilo velja za EGP

24.1.2014   
            
            
               SL
            
            
               Uradni list Evropske unije
            
            
               L 21/9
            
         UREDBA KOMISIJE (EU) št. 59/2014
   z dne 23. januarja 2014
   o spremembi Priloge II k Uredbi (ES) št. 1333/2008 Evropskega parlamenta in Sveta v zvezi z uporabo žveplovega dioksida in sulfitov (E 220–228) v aromatiziranih proizvodih na osnovi vina
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) in zlasti člena 10(3) Uredbe,
   ob upoštevanju naslednjega:
   
               (1)
            
            
               V Prilogi II k Uredbi (ES) št. 1333/2008 je določen seznam Unije aditivov za živila, odobrenih za uporabo v živilih, in pogoji njihove uporabe.
            
         
               (2)
            
            
               Seznam Unije aditivov za živila se lahko posodablja v skladu s skupnim postopkom iz člena 3(1) Uredbe (ES) št. 1331/2008 Evropskega parlamenta in Sveta (2) na pobudo Komisije ali na podlagi zahtevka.
            
         
               (3)
            
            
               Zahtevek za odobritev uporabe žveplovega dioksida in sulfitov (E 220–228) v aromatiziranih proizvodih na osnovi vina, kot so opredeljeni v členu 2 Uredbe Sveta (EGS) št. 1601/91 (3), so 27. marca 2013 predložili proizvajalci navedenih proizvodov in je bil dan na voljo državam članicam.
            
         
               (4)
            
            
               V aromatiziranih proizvodih na osnovi vina obstaja tehnološka potreba po uporabi žveplovega dioksida in sulfitov (E 220–228). Žveplov dioksid in sulfiti (E 220–228) se dodajajo za zaustavitev oksidacije in preprečitev mikrobiološkega onesnaženja, kar pripomore k boljšemu ohranjanju okusa in barve proizvodov. Te proizvode, npr. vermut, bi bilo treba še posebej zavarovati, ker se pogosto dolgo hranijo po odprtju steklenice.
            
         
               (5)
            
            
               Znanstveni odbor za hrano je za žveplov dioksid in sulfite (E 220–228) (4) določil sprejemljive dnevne vnose. Aromatizirani proizvodi na osnovi vina so alkoholne pijače, ki se ponavadi uživajo kot alternativa drugim alkoholnim pijačam, npr. vina, v katerem so žveplov dioksid in sulfiti odobreni. Dodatna izpostavljenost žveplovemu dioksidu in sulfitom (E 220–228) bo zaradi te nove uporabe ostala omejena in ne bo privedla do prekoračitve skupnega vnosa. Zato bi bilo primerno, da se dovoli uporaba žveplovega dioksida in sulfitov (E 220–228) kot konzervansov in antioksidantov v aromatiziranih proizvodih na osnovi vina.
            
         
               (6)
            
            
               V skladu s členom 3(2) Uredbe (ES) št. 1331/2008 bi se morala Komisija za posodobitev seznama Unije aditivov za živila iz Priloge II k Uredbi (ES) št. 1333/2008 posvetovati z Evropsko agencijo za varnost hrane, razen če zadevna posodobitev ne vpliva na zdravje ljudi. Ker gre pri odobritvi uporabe žveplovega dioksida in sulfitov (E 220–228) kot konzervansov in antioksidantov v aromatiziranih proizvodih na osnovi vina za posodobitev navedenega seznama, ki ne vpliva na zdravje ljudi, se Komisiji ni treba posvetovati z Evropsko agencijo za varnost hrane.
            
         
               (7)
            
            
               Zato bi bilo treba ustrezno spremeniti Prilogo II k Uredbi (ES) št. 1333/2008.
            
         
               (8)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga II k Uredbi (ES) št. 1333/2008 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. januarja 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 354, 31.12.2008, str. 16.
   
      (2)  Uredba (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (UL L 354, 31.12.2008, str. 1).
   
      (3)  Uredba Sveta (EGS) št. 1601/91 z dne 10. junija 1991 o določitvi splošnih pravil za opredelitev, opis in predstavitev aromatiziranih vin, aromatiziranih pijač na osnovi vina in aromatiziranih mešanih pijač iz vinskih proizvodov (UL L 149, 14.6.1991, str. 1).
   
      (4)  http://ec.europa.eu/food/fs/sc/scf/reports/scf_reports_35.pdf
   
      PRILOGA
      V Prilogi II k Uredbi (ES) št. 1333/2008 se del E spremeni:
      
                  1.
               
               
                  V kategoriji živil 14.2.7.1 „aromatizirana vina“ se vstavi naslednji vnos za vnosom za E 200–203:
                  
                               
                           
                           
                              „E 220–228:
                           
                           
                              žveplov dioksid in sulfiti
                           
                           
                              200
                           
                           
                              (3)
                           
                           
                               
                           
                        
                               
                           
                           
                               
                           
                           
                              
                                          (3):
                                       
                                       
                                          Najvišje dovoljene vsebnosti, izražene kot SO2, se nanašajo na celotno količino, ki izvira iz vseh virov. Za vsebnost SO2, ki ne presega 10 mg/kg ali 10 mg/l, se šteje, da SO2 ni prisoten v živilu.“
                                       
                                    
                        
            
                  2.
               
               
                  V kategoriji živil 14.2.7.2 „aromatizirane pijače na osnovi vina“ se vstavi naslednji vnos za vnosom za E 200–203:
                  
                               
                           
                           
                              „E 220–228:
                           
                           
                              žveplov dioksid in sulfiti
                           
                           
                              200
                           
                           
                              (3)
                           
                           
                               
                           
                        
                               
                           
                           
                               
                           
                           
                              
                                          (3):
                                       
                                       
                                          Najvišje dovoljene vsebnosti, izražene kot SO2, se nanašajo na celotno količino, ki izvira iz vseh virov. Za vsebnost SO2, ki ne presega 10 mg/kg ali 10 mg/l, se šteje, da SO2 ni prisoten v živilu.“
                                       
                                    
                        
            
                  3.
               
               
                  V kategoriji živil 14.2.7.3 „aromatizirane mešane pijače iz vinskih proizvodov“ se vstavi naslednji vnos za vnosom za E 200–203:
                  
                               
                           
                           
                              „E 220–228:
                           
                           
                              žveplov dioksid in sulfiti
                           
                           
                              200
                           
                           
                              (3)
                           
                           
                               
                           
                        
                               
                           
                           
                               
                           
                           
                              
                                          (3):
                                       
                                       
                                          Najvišje dovoljene vsebnosti, izražene kot SO2, se nanašajo na celotno količino, ki izvira iz vseh virov. Za vsebnost SO2, ki ne presega 10 mg/kg ali 10 mg/l, se šteje, da SO2 ni prisoten v živilu.“